วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
7 ก.ย. 2558

ภาครวมตลาดภาคเช้า
ดัชนีไทย SET ปิดบวก 1,372.38 (+1.63 จุด,+0.12%) กรอบ 1365-1375 มูลค่าการซื้อขาย  14,061.47 ล้านบาท  เรียงลำดับมูลค่าการซื้อขาย ICT BANK ENERG PROP CONMAT COMM FOOD HOME ตามลำดับ เคลื่อนไหวทั้งสองแดน กรอบแคบ ในทิศทางเดียวกับตลาดหุ้นในภูมิภาค ส่วนตลาดหุ้นต่างประเทศปิดลบหลังจากตัวเลขจ้างงานนอกภาคเกษตรเดือนส.ค.ของสหรัฐเพิ่มขึ้นน้อยกว่าคาด จึงก่อให้เกิดกระแสความไม่แน่ใจว่าธนาคารกลางสหรัฐ (เฟด) จะปรับขึ้นอัตราดอกเบี้ยในเดือนนี้หรือไม่ โดยกระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้น 173,000 ตำแหน่งในเดือนส.ค. จากระดับ 245,000 ตำแหน่งในเดือนก.ค. ขณะที่อัตราการว่างงานลดลงสู่ระดับ 5.1% จาก 5.3% ในเดือนก.ค. โดยคาดการณ์ว่าการจ้างงานจะเพิ่มขึ้น 220,000 ตำแหน่งในเดือนส.ค. และอัตราการว่างงานจะลดลงสู่ 5.2% 
ตลาดภูมิภาค Sideway ดัชนี TAIEX ตลาดหุ้นไต้หวัน  -0.18% ดัชนี FBMKLCI ตลาดหุ้นมาเลเซีย  -0.56% ดัชนีฮั่งเส็ง +0.22%  โดยดัชนีฮั่งเส็งตลาดหุ้นฮ่องกงปิดตลาดเช้าปรับตัวเพิ่มขึ้น หลังจากที่คณะกรรมการกำกับหลักทรัพย์และตลาดหลักทรัพย์ของจีน ระบุว่า ตลาดหุ้นจีนมีเสถียรภาพอย่างค่อยเป็นค่อยไป โดยสภาพคล่องในตลาดมีอยู่ค่อนข้างมาก เนื่องจากบรรดากองทุนรวม กองทุนสวัสดิการสังคม บริษัทประกัน และนักลงทุนสถาบันอื่นๆมีเงินทุนอยู่ในมือจำนวนมาก และมีแผนที่จะเดินหน้าการปฏิรูปและยกระดับการกำกับดูแลตลาด  
 
หุ้นบวกดัชนี PTTEP CPALL BIGC ADVANC MINT IVL CIMBT DTAC SPALI GLOW JAS M UWC  
หุ้นลบดัชนี BDMS KBANK SCC PTT TMB CPN HMPRO SCB PTTGC RATCH BEC CHG WHA 
 
แนวโน้มตลาดและหุ้นที่น่าสนใจภาคบ่าย
เน้นยืนเหนือ 1,372 เป็นสำคัญ
ดัชนียังสามารถยืนตัวแถวบริเวณแนวรับที่ 1,372 ได้ต่อเนื่อง หากยืนได้ต่อ ลุ้นรีบาวน์กลับขึ้น ทดสอบแนวต้านที่ 1,380 หากยืนไม่ได้ จะมีแนวรับถัดไปที่ 1,368
SAMCO (ราคาปิดภาคเช้า 4.60)
แนะนำซื้อเก็งกำไร : ราคาสามารถยืนตัวเหนือเส้นค่าเฉลี่ยทุกเส้นได้อย่างต่อเนื่อง พร้อมมีปริมาณการซื้อขายที่หนาแน่นเป็นตัวสนับสนุน มีโอกาสปรับตัวขึ้นต่อ โดยมีเป้าหมายแรกที่ 5.20 และมี 4.30 เป็นจุดตัดขาดทุน
 
SPALI (ราคาปิดภาคเช้า 18.00)
แนะนำซื้อเก็งกำไร: ราคาสามารถยกจุดต่ำสุดขึ้นได้อย่างต่อเนื่อง พร้อมกับ MACD เริ่มจะมีค่าเหนือ 0 มีแนวโน้มปรับตัวขึ้นต่อ เพื่อทดสอบ เป้าหมายแรกที่ 19.30 โดยมี 17.50 เป็นจุดตัดขาดทุน
 
ข่าววันนี้
– MAI ตลาดหลักทรัพย์ขอให้ T ชี้แจงการลงทุนกิจการโรงแรมในอังกฤษมูลค่า 163.75 ล้านปอนด์
– KC มติที่ประชุมการออกและเสนอขายตั๋วแลกเงินระยะสั้น
– MAI ตลท.ประกาศเพิ่มเหตุเพิกถอนหลักทรัพย์ของ LVT และ TUCC
– BEAUTY คาดปีนี้กำไรนิวไฮ ตามรายได้โต-รักษาอัตรากำไรสุทธิไม่ต่ำกว่า 20%
– APCO คาดปิดดีลซื้อกิจการใหม่ 1 รายภายใน Q1/59 รอดูผลงานปีนี้
– SENA โค้งสุดท้ายเปิด 3 โครงการแนวราบ มูลค่า 2 พันลบ.,H2 อสังหาฯแข่งแรง